ट्रैफिक पुलिस की ओवर स्पीड गाड़ियों पर कार्रवाई 26 के चालान काटे
भास्कर संवाददाता | होशियारपुर
सिटीट्रैफिक पुलिस ने सोमवार को चौहाल रोड पर ओवर स्पीड चल रही 26 गाड़ियों के चालान काटे। एएसआई ट्रैफिक अमरजीत सिंह ने बताया कि ओवर स्पीड गाड़ियों को पकड़ने के लिए पुलिस की गाड़ी पर लगे कैमरे से चौहाल रोड पर गाड़ियों की स्पीड चैक की गई। उन्होंने बताया कि गाड़ियों की तेज गति के कारण रोजाना हादसे हो रहे हैं, जिन्हें रोकने के लिए ट्रैफिक पुलिस गंभीर है। जिन गाड़ियों के चालान काटे हैं, उनकी गति कैमरे से डेढ़ किलोमीटर पहले ही चैक कर ली थी। फिर जैसे-जैसे गाड़ियां नाके पर पहुंचती गई चालान काटते गए। अमरजीत सिंह ने बताया कि जिन गाड़ियों के मालिकों ने कहा कि स्पीड लिमिट में थी तो उनको कैमरे में रिकार्डिंग दिखाई गई, जिसमें वे ओवर स्पीड पाए गए। इस मौके पर हेड कांस्टेबल बलकार सिंह, राम लुभाया और जीवन कुमार मौजूद थे।
ओवर स्पीड चलने वाली गाड़ियों के चालान काटती पुलिस।
hin_Deva bho_Deva hin_Deva hin_Deva